Медицинэ Iуэхутхьэбзэр тынш мэхъу
АДЫГЕЙ. "Узыншагъэр хъумэн" лъэпкъ проектым ипкъ иткIэ мы махуэхэм Адыгэ Республикэм къыIэрыхьащ "Диагностика" мобильнэ зыщагъэхъуж-узыншагъэр къыщапщытэ комплекс (МЛПК).
Ахэр зыхухэхар къуажэдэсхэрщ. Куэшхьэблэ, Тохъутэмыкъуей, Красногвардейскэ щIыналъэхэмрэ Адыгей щIыналъэ сымаджэщымрэ иратынущ медицинэ машинэхэр. Адыгей щIыналъэм "Лаборатория рентгенодиагностическая передвижная" комплексыр ягъакIуэ, стоматологие медицинэ комплексыр Адыгей республикэ стоматологие поликлинэкэм иратынущ.
Машинэхэр электрокардиограф, дефибриллятор, иджырей компьютер Iэмэпсымэ, унэлъащIэ хуэдэхэмкIэ зэщIэузэдащ, цIыху сымаджэм и узыншагъэр зыхуэдэр къапщытэфыным тещIыхьауэ. Къуажэ пхыдзахэм дэсхэм мы машинэхэм я фIыгъэкIэ тыншу медицинэ дэIэпыкъуныгъэ ягъуэтынущ, анализхэр ятынущ, дохутырхэм я чэнджэщ къаIэрыхьэнущ, хуей хъумэ, и чэзум сымаджэщым ягъэкIуэнущ.

